2012 թվականի հունիսին Bloomberg գործակալության կողմից ճանաչվել է Եվրոպայի ամենահարուստ մարդը, ում կարողությունը ավելի քան 39,5 միլիարդ ԱՄՆ դոլար է: Աշխարհի ամենահարուստ մարդկանց հերթական վարկանիշային աղյուսակում, որը հրապարակվել է Forbes ամսագրի կողմից 2013 թվականին, Ամանսիո Օրտեգան զբաղեցրել է երրորդ հորիզոնականը 57 միլիարդ դոլար կարողությամբ` բարձրանալով երկու հորիզոնականով` համեմատած 2012 թվականին կազմված վարկանիշային աղյուսակի հետ: 2014 թվականին Ամանսիո Օրտեգան կրկին զբաղեցրել է երրորդ հորիզոնականը Forbes ամսագրի տարբերակով: Միլիարդատիրոջ կարողությունը տարեկան աճել է 7 միլիարդ դոլարով՝ հասնելով մինչև 64 միլիարդի: